Makarska rivijera
Makarska rivijera je mikroregija u Hrvatskoj, i pripada Splitsko-dalmatinskoj županiji. Prostire se na 53 kilometra jadranske obale u smjeru sjeverozapad - jugoistok, od Brela na sjeveru do Gradca na jugu. Makarska rivijera je smještena u podnožju planine Biokovo, zbog čega je široka najviše 3 kilometra. Prekrivena je gustom borovom šumom koja u ljetnim mjesecima gotovo redovno stradava u požarima. Makarska rivijera se nalazi na područjima općina Brela, Baška Voda, Tučepi, Podgora i Gradac. Centar rivijere je grad Makarska po kojem je rivijera i dobila ime.